12. palub nõukogult ja komisjonilt selgitust energiaühenduse lepingu tegeliku mõju kohta lepinguosaliste
riikide energiasektori reformide toetamisel, kuna Lääne-Balkani riigid näivad olevat varasemas reformietapis;
märgib, et neil on eelkõige vaja luua oma energiapoliitika ja institutsioonid tugeval alusel olevate ja igakülg-sete energeetikareformide väljatöötamiseks, võttes õigusriigi põhimõtte kõrval arvesse ka energiaturu nõud-luse ja pakkumise pooli;
13. palub nõukogult ja komisjonilt selgitust energiaühenduse lepinguga loodud mitme asutuse, sealhulgas
energiaühenduse sekretariaadi ja reguleeriva komitee rolli ja ülesannete kohta;
14. palub nõukogult ja komisjonilt selgitust meetmete kohta, mida rahastajad, liikmesriigid ja energiaühen-
duse lepingus osalevad riigid on võtnud turu läbipaistvuse tagamiseks, eelkõige seoses turul valitsevatseisundit omavate offshore-energiamüüjate arenguga energiaühenduse lepingu valdkonnas ja nende tegevuselaienemisega ELi energiaturgudele;
15. palub nõukogult ja komisjonilt selgitust kriteeriumite kohta, mida kolmandad naaberriigid peavad
täitma, et ministrite nõukogu võiks kiita heaks nende nimetamise vaatlejaks või liikmeks;
16. nõuab, et Euroopa Parlamenti teavitataks ja temaga konsulteeritaks enne energiaühenduse lepingu
võimalikku tulevast laiendamist muudele energiaallikatele või -sektoritele;
17. palub komisjonil esitada Euroopa Parlamendile vähemalt korra aastas kirjalik aruanne saavutuste ja
probleemide kohta, mis lepinguosalistel energiaühenduse lepingu rakendamisel on esinenud; on seisukohal,et kõnealune aruanne peab sisaldama vähemalt järgmisi osi:
—ühenduse õigustiku rakendamise olukord asjakohases energeetika, sotsiaal- (vastastikuse mõistmise
memorandum) ja keskkonna valdkonnas;
—ülevaade reguleerivate asutuste tööst, nende vahenditest ja konsultatsioonimenetlusest asjaomaste sidus-
rühmadega;
—turgude kontsentratsiooni tase, hindade mõõdukus ning investeeringud uutesse võimsustesse ja võrku-
desse;
—asjaomaste sidusrühmade, eelkõige tööturu osapoolte, tarbija- ja keskkonnaorganisatsioonide ning koha-
like omavalitsuste arvamuste ülevaade;
18. teeb presidendile ülesandeks edastada käesolev resolutsioon nõukogule, komisjonile ning energiaühen-
duse lepingu osalisriikide valitsustele ja parlamentidele.
P6_TA(2006)0226
Nepal
Euroopa Parlamendi resolutsioon Nepali kohta
Euroopa Parlament,
—võttes arvesse oma varasemaid resolutsioone Nepali kohta;
—võttes arvesse välisasjade komisjoni inimõiguste allkomisjonis 20. veebruaril 2006 toimunud avalikku
kuulamist olukorra kohta Nepalis;
—võttes arvesse komisjoni poolt 3. jaanuaril 2006 väljendatud toetust rahu ja demokraatia taastamisele
Nepalis;7.12.2006 C 297 E/381 Euroopa Liidu Teataja
Neljapäev, 18. mai 2006ET
—võttes arvesse eesistujariigi poolt 4. mail 2006 Euroopa Liidu nimel esitatud deklaratsiooni arengute
kohta Nepalis;
—võttes arvesse kodukorra artikli 115 lõiget 5,
A. arvestades, et 1. veebruaril 2005 saatis kuningas Gyanendra valitsuse põhiseadusevastaselt laiali, haaras
kogu võimu ja kuulutas välja erakorralise seisukorra;
B. arvestades, et vägivaldselt mahasurutud meeleavaldused demokraatia ja rahu toetuseks sundisid lõpuks
kuninga 24. aprillil 2006 loobuma de facto sõjaväelisest valitsemisest, taastama parlamendi ja andma riigi
juhtimise üle seitsmest parteist koosneva liidu moodustatud mitmeparteivalitsusele;
C. arvestades, et loodetavasti tähendab tagasipöördumine demokraatia juurde kümme aastat kestnud ja
enam kui 13 000 inimese elu nõudnud kodusõja lõppu;
D. arvestades, et julgeolekujõudude üle piiri läinud tegevus sai rahvusvahelise üldsuse, sealhulgas ELi ja ÜRO
tugeva kriitika osaliseks, kuna protestide käigus hukkus palju inimesi ning vigastatuid ja vahistatuid olisadu;
E. arvestades, et Nepali mitmeparteiline valitsus peaminister Girija Prasad Koirala juhtimisel on teatanud
rahuläbirääkimiste alustamisest, vastates sellega positiivselt relvarahu pakkumisele Nepali maoistide
kommunistliku partei (CPN-M) poolt, mille kuningas oli varem tagasi lükanud;
F. arvestades, et taastatud esindajatekoda on vastavalt 2005. aasta novembris seitsmest parteist koosneva
liidu ja maoistide vahel saavutatud 12-punktilisele kokkuleppele otsustanud korraldada uue põhiseaduse
koostamiseks moodustatava asutava kogu valimised;
G. arvestades, et Nepali uus valitsus on tühistanud eelmise valitsuse poolt 8. veebruaril 2006 läbi viidud
kohalikud valimised ning on vahistanud viis endist kuningliku valitsuse ministrit, sealhulgas sise- ja välis-ministri ning valitsuse kõige väljapaistvama esindaja; arvestades, et uus valitsus on ametisse nimetanudka kohtukomisjoni, mille ülesanne on uurida süüdistusi riigi julgeolekujõudude vastu meeleavaldajate
suhtes ülemäärases jõu kasutamises, ning on tagandanud kolme julgeolekujõudude üksuse juhid süüdis-
tuste tõttu ülemäärases jõu kasutamises ja inimõiguste rikkumises demokraatiameelse liikumise mahasu-rumisel Nepalis;
H. arvestades, et valitsus on tühistanud kuus kuninga üheksateistkümnest seadusest meediavabaduse, maare-
formi ja abigruppide kohta;
I. arvestades, et Nepalis rikutakse pidevalt laste kõige põhilisemaid õigusi ning EL on mõistnud hukka laste
kasutamise sõduritena Nepali maoistidest mässuliste poolt;
J. arvestades, et valitsuse 2005. aasta novembris tehtud otsus peatada väljasõidulubade andmine Tiibeti
pagulastele edasisõiduks Indiasse on sundinud tuhandeid tiibetlasi Nepali jääma ning see on teravdanudtõsise ülerahvastatuse probleemi tiibetlaste varjupaigas Kathmandus,
1. tervitab jõuliselt Nepali tagasipöördumist demokraatliku valitsemiskorra juurde, mis saavutati tänu
miljonite kodanike osalemisele rahvaliikumises;
2. väljendab sügavaimat kaastunnet kõikidele meeleavalduste käigus hukkunute või tõsiselt vigastatute
perekondadele;
3. tervitab hiljutisi arenguid Nepalis, ergutades tagasipöördumist poliitilise stabiilsuse juurde, sealhulgas
järgmisi samme:
—parlamendi taastamine;
—vahevalitsuse moodustamine 2. mail 2006 ja algatus moodustada uue põhiseaduse väljatöötamiseks
asutav kogu;
—ühepoolse kolmekuulise vaherahu väljakuulutamine;
—seitsmest parteist koosneva liidu ja maoistide vahel 2005. aasta novembris sõlmitud 12-punktilise rahu-
kokkuleppe taaskinnitamine;7.12.2006 C 297 E/382 Euroopa Liidu Teataja
Neljapäev, 18. mai 2006ET
4. usub, et parlamendi demokraatliku võimu suveräänsuse taastamine on alles esimene samm tõelise rahu
ja püsiva demokraatia poole ning olukorra tugevdamiseks tuleb paljudes valdkondades teha veel olulisi
edusamme, sealhulgas:
—saavutada demokraatlik järelevalve Nepali kuningliku armee üle ja lõpetada inimõiguste rikkumine koha-
like sõjaväeliste rühmituste poolt;
—tegeleda konflikti juurtega ning tagada suurem majanduslik jõukus ja jõukuse parem jaotumine kõikide
elanike vahel kogu riigis;
—tagada vähemuste õiguste austamine;
—tagada vajalik võimu üleandmine piirkondlikule ja kohalikule tasandile;
—luua esinduslikum valimissüsteem;
5. tervitab kolmekuulise vaherahu väljakuulutamist maoistide poolt ja ergutab neid sellega mitte piirduma,
loobudes lõplikult vägivallast ja pöördudes tagasi poliitilisele areenile;
6. nõuab parlamendivalimiste kiiret korraldamist ja soovitab saata valimisi jälgima ELi missiooni; nõuab, et
Euroopa Parlament lähetaks seniks Nepali ajutise delegatsiooni olukorda hindama ja kõikide asjaomaste
jõududega läbirääkimisi pidama;
7. on sügavalt mures mõlema poole toime pandud väidetavate kohtuväliste hukkamiste, laialt levinud
piinamise, karistamatuse ja muude inimõiguste rikkumiste pärast; palub Nepali valitsusel ja konflikti teistelosalistel teha kõik endast oleneva, et tagada inimõiguste rikkumiste, sealhulgas teadmata kadumajäämistelahendamata juhtumite täielik ja läbipaistev uurimine ning rõhutab, et süüdlaste asjakohane karistamine on
ühiskondliku rahu taaskehtestamiseks väga oluline;
8. rõhutab, et viivitamata tuleb lõpetada meediavabaduse piiramine ning kõik poliitvangid, sealhulgas
ajakirjanikud ja inimõiguste aktivistid vabastada;
9. tervitab asjaolu, et valitsus on juba tühistanud terve rea vastuolulisi kuninga korraldusi, mis piiravad
ajakirjandusvabadust ja millega kehtestatakse kontroll valitsusväliste organisatsioonide üle;
10. rõhutab Euroopa Parlamendi toetust 2005. aasta aprillis loodud ÜRO inimõiguste büroole Nepalis,
mis peab jätkama inimõigustealase olukorra hoolikat jälgimist;
11. toetab Nepali uue valitsuse otsust külmutada eelmise administratsiooni sõjalennukite ja relvade ostud
ning sõjaväelaste värbamine ja kutsub nõukogu ja liikmesriike üles jätkama sõjalise abi külmutamist;
12. kutsub rahvusvahelist üldsust üles looma Nepali peamistest partneritest ja rahvusvahelistest organisat-
sioonidest (EL, USA, India ja ÜRO) koosneva siderühma, et tagada Nepali küsimuses kooskõlastatud rahvus-
vaheline tegevus; teeb ettepaneku, et Euroopa Parlament nimetaks olukorda jälgima eriraportööri;
13. palub nõukogul, komisjonil ja liikmesriikidel toetada rahuprotsessi:
—abistades kõiki relvarühmitusi demobiliseerimisel ja desarmeerimisel;
—kasutades arengu- ja humanitaarabi rahu ja majandusarengu tugevdamiseks;
—saates Nepali inimõiguste vaatlejad;
—ergutades rahvusvahelisi finantsorganisatsioone seadma prioriteediks makromajanduslikku stabiilsust ja
läbipaistvust, mitte sundima õrnale demokraatiale peale ambitsioonikaid majandusreformide ettepane-kuid;
14. õhutab nõukogu ja komisjoni tegema tihedat koostööd ÜRO ja rahvusvahelise üldsuse teiste liikme-
tega, et toetada Nepali valitsust teel demokraatia poole;7.12.2006 C 297 E/383 Euroopa Liidu Teataja
Neljapäev, 18. mai 2006ET
15. palub nõukogul ja komisjonil pakkuda täiendavad tehnilist, logistilist ja finantsabi Nepalile, sealhulgas
relvarahu järelevalvemissiooni praktilisel kavandamisel koostöös teiste abiandjatega, kui Nepal peaks seda
taotlema;
16. palub nõukogul kaaluda eriesindaja nimetamist Nepali, kelle ülesanne oleks ergutada tundliku ülemine-
kuperioodi ajal Nepali suhtes ELi poolt võetavaid poliitilisi kohutusi ning tugevdada ELi poliitilist analüüsi jateadmiste taset;
17. nõuab uuesti 2002. aasta Londoni rahvusvahelise konverentsi järelkohtumise korraldamist peamiste
partnerite siderühma poolt, millel tuleks määratleda Nepali rahuprotsessi tugevdamiseks vajalikud põhi-mõtted ja väärtused; tervitab Nepali kodanikuühiskonna aktivistide kavatsust alustada seda protsessi järgmiselaastal omapoolse konverentsi korraldamisega Kathmandus;
18. palub Nepali valitsusel kaitsta Tiibeti pagulasi läbisõidul Indiasse ja lõpetada viivitamatult väljasõidulu-
bade andmise peatamine;
19. teeb presidendile ülesandeks edastada käesolev resolutsioon nõukogule, komisjonile, liikmesriikide
valitsustele, Nepali vahevalitsusele, kuningas Gyanendrale, India valitsusele ja teiste Lõuna-Aasia PiirkondlikuKoostöö Assotsiatsiooni liikmesriikide valitsustele ning ÜRO peasekretärile ja ÜRO inimõiguste ülemkomis-sarile.
P6_TA(2006)0227
Sri Lanka
Euroopa Parlamendi resolutsioon olukorra kohta Sri Lankal
Euroopa Parlament,
—võttes arvesse relvakonflikti, mis on lõhestanud Sri Lankat alates 1983. aastast ja põhjustanud üle
60 000 inimese surma ja üle 800 000 inimese ümberasustamise;
—võttes arvesse oma 18. mai 2000. aasta (1), 14. märtsi 2002. aasta (2) ja 20. novembri 2003. aasta (3)
resolutsioone Sri Lanka kohta ning 13. jaanuari 2005. aasta resolutsiooni (4) ELi abi kohta tsunami
ohvritele;
—võttes arvesse 2002. aasta detsembri Oslo deklaratsiooni, milles Sri Lanka valitsus ja Tamil Eelami Vaba-
dusvõitluse Tiigrid (Tamili Tiigrid) leppisid kokku püüdes säilitada Sri Lanka ühtsus, muutes selle föde-
raalriigiks;
—võttes arvesse 10. juuni 2003. aasta Tokio ülesehituse ja arengu deklaratsiooni, milles seoti doonorriikide
abi edusammudega rahuprotsessis, rõhutades vajadust järgida Sri Lanka valitsuse ja Tamili Tiigrite vahelist
23. veebruraril 2002. aastal jõustunud relvarahu kokkulepet, kaasata läbirääkimistele moslemivähemus,
tagada inimõiguste kaitse ja edendamine, tagada sooline võrdõiguslikkus ning liikuda lõpliku poliitiliselahenduse suunas;7.12.2006 C 297 E/384 Euroopa Liidu Teataja
Neljapäev, 18. mai 2006ET
(1) EÜT C 59, 23.2.2001, lk 278.
(2) ELT C 47 E, 27.2.2003, lk 613.
(3) ELT C 87 E, 7.4.2004, lk 527.
(4) ELT C 247 E, 6.10.2005, lk 147.